यानी कि स्पष्ट बहुमत किसी को भी नहीं मिलनेवाला है. राजनीति के उत्तरी और दक्षिणी ध्रुव कांग्रेस और भाजपा तो किसी भी सूरत में मिल कर सरकार नहीं बनायेंगे और भाजपा और कजपा आसानी से करीब आने से रहे. और यदि कहीं कांग्रेस और जेडीएस मिल कर भी जादूई आंकडे को छू नहीं पाए तो ऐसी परिस्थिति में उसे कजपा से सहयोग लेना पड़ेगा. येदियुरप्पा और जेडीएस के छत्तीस के आंकड़े से सभी परिचित हैं. ऐसे में सत्ता के लालच में सरकार बनाने के लिए यदि यह तीन दल मिल भी तो जायेंगे अल्पायु की वह सरकार अधिक दिनों तक चल नहीं पायेगी. केवल दो ही ऐसी परिस्थियों में स्थिर सरकार की सम्भावना बनती है और वह है यदि (१) कांग्रेस और जेडीस को मिलाकर का बहुमत बने (२) भाजपा और कजपा को मिलाकर बहुमत का आंकड़ा पार होता हो.